# Danny Aiello

### Izvor: Wikipedija

Danny Aiello
Rodno ime | Daniel Louis Aiello, Jr.
Rođenje | 20. lipnja 1933. Brooklyn, New York
Supruga(e) | Sandy Cohen (8. siječnja 1955. - do danas)
Oscari
Nominiran: Najbolji sporedni glumac 1990. Učini pravu stvar
Zlatni globusi
Nominiran: Najbolji sporedni glumac 1990. Učini pravu stvar
Portal: Film

Danny Aiello (Brooklyn, New York, 20. lipnja 1933[1]) je američki glumac koji se pojavljivao, tj. glumio u brojnim igranim filmovima, poput Bilo jednom u Americi (eng. Once Upon a Time in America), Ruby (eng. Ruby), Kum II (eng. The Godfather: Part II), Hudson Hawk (eng. Hudson Hawk), Grimizna ruža Kaira (eng. The Purple Rose of Cairo), Moonstruck (eng. Moonstruck), Léon: Profesionalac (eng. Léon: The Professional), Dva paklena dana (eng. Two Days in the Valley), Vruća večera (eng. Dinner Rush). No, on je možda najpoznatiji po svojoj ulozi iz Spike Leevog filma iz 1989.-e po imenu Učini pravu stvar (eng. Do the Right Thing). Također, treba napomenuti kako je Aiello upravo zbog tumačenja lika Sala, vlasnike pizzerie, u prethodno spomenutom filmu, bio nominiran za Oscara u kategoriji najboljeg sporednog glumca 1990.

## [uredi] Rani život

Aiello je rođen u Manhattanu, no već kao sedmogodišnjak se preselio u južni Bronx.[2] On je dijete amerikanaca talijanskog podrijetla. Njegov otac, Daniel Louis Aiello, Sr., je bio fizički radnik, dok mu je majka Frances, koja je rođena u Napulju pod prezimenom Pietrocova, bila je krojačica. [3][1] Također, treba napomenuti kako je Aiello pohađao srednju školu James Monroe.[4]

Slagavši koliko je star, Aiello se kao šesnaestogodišnjak uspio prijaviti u američku vojsku. Nakon tri godine provedene u vojsci, vratio se u New York, u kojem je radio svakakve poslove kako bi uspio zaraditi sebi a kasnije i svojoj obitelji novac potreban za život. Nadalje, on je čak jednom prilikom bio i sindikalni predstavnik za radnike Greyhound bus-a, te je radio i kao izbacivač u noćnome klubu.

## [uredi] Karijera

Iako su likovi koje je on tumačio većinom bili vulgarni i nasilni, Aiello je također portretirao i osjećajne, ljubazne ljude sa smislom za humor. Upravo takvi su bili likovi koje je on tumačio u filmovima Jacob's Ladder i Once Around. Također, zanimljivo je spomenuti kako je on glumio glavnog lika u Madonninom glazbenom spotu, za pjesmu Papa Don't Preach. No, to nije jedina Aiellova poveznica s glazbom. Naime, on je izdao nekoliko albuma s big band glazbom.

## [uredi] Privatni život

Tijekom intervjua, koji je vodio Sean Hannity, Aiello je istakao kako je on konzervativac, koji je odgojen kao Rimokatolik. U tom intervjuu, on je također kritizirao i pretjeranu uporabu prostih riječi na filmu i televiziji, kao što je kritizirao i loše portretiranje Amerikanaca talijanskog podrijetla u filmovima i televizijskim emisijama, pri čemu je posebno istakao seriju Sopranos.

## [uredi] Izabrana filmografija

- Bilo jednom u Americi (eng. Once Upon a Time in America) lik: Vincent Aiello
- Ruby (eng. Ruby) lik: Jack Ruby
- Kum II (eng. The Godfather: Part II) lik: Tony Rosato
- Hudson Hawk (eng. Hudson Hawk) lik: Tommy Five-Tone
- Grimizna ruža Kaira (eng. The Purple Rose of Cairo) lik: Monk
- Moonstruck (eng. Moonstruck) lik: g. Johnny Cammareri
- Léon: Profesionalac (eng. Léon: The Professional) lik: Tony
- Dva paklena dana (eng. Two Days in the Valley) lik: Dosmo Pizzo
- Vruća večera (eng. Dinner Rush) lik: Louis Cropa
- Mojave Moon (eng. Mojave Moon) lik: Al McCord

## [uredi] Izvori

1. ↑ 1,0 1,1 http://www.filmreference.com/film/86/Danny-Aiello.html
2. ↑ AIELLO, Danny International Who's Who. accessed September 1, 2006.
3. ↑ http://movies.yahoo.com/movie/contributor/1800047652/bio
4. ↑ http://movies.yahoo.com/movie/contributor/1800047652/bio

## [uredi] Vanjske poveznice

- Official website
- Danny Aiello na Internet Movie Databaseu

Dobavljeno iz "http://hr.wikipedia.org../../../d/a/n/Danny_Aiello_7846.html"

Kategorija: Američki filmski glumci

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Español
- Français
- Italiano
- Nederlands
- 日本語
- Polski
- Português
- Русский
- Simple English
- Suomi